موسیقی شعر فارسی) درېيم: بل ځای مو يادونه کړې، چې ردیف د قافيې یوه برخه ده او د شعر د ښکلا او خوږلنۍ لۀ پاره راوړل کيږي،ځکه چې د بيتونو پۀ پای کې لۀ قافيې وروسته راځي او دا شی ختيځو ادبیاتو کې نشته۔ پۀ دې خبره کې چې رديف دشعر پۀ ښکلا کې خپل ځانګړی تاثیر لري درسره موافق یم، مګر دا چې ردیف د قافيې برخه ده، د منلو نۀ ده، ځکه کۀ چېرې ردیف د شعر د ښکلا او موسیقي آرايۍ لۀ پاره راوړل کيږي، ډېر داسې اشعار شته، چې قافيه او نور کلمات چې ښکلا او خوند برابره ولی شي لري، مګر رديف ته هېڅ اړتیا نأ وي